
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	21.09.2026.
	
	Nr. RD-26-377-ir


	Par izmaiņām Rīgas valstspilsētas pašvaldības sabiedriskā transporta satiksmē


Ņemot vērā Rīgas valstspilsētas pašvaldības un Rīgas pašvaldības sabiedrības ar ierobežotu atbildību “Rīgas satiksme” 14.11.2011. noslēgtā pasūtījuma līguma 
Nr. RD-11-1490-lī 8.1. apakšpunktu, kā arī sabiedrības ar ierobežotu atbildību “ACBR” 21.08.2026. iesniegumu Nr. 4-OUT-2026-0759 par autobusu maršrutu izmaiņām:

1. Rīgas pašvaldības sabiedrībai ar ierobežotu atbildību “Rīgas satiksme” no 23.09.2026. līdz būvdarbu beigām:

1.1. organizēt 36. maršruta autobusu satiksmi:

1.1.1. virzienā uz Imantu kursē pa maršrutu līdz Anniņmuižas bulvārim, tālāk pa Anniņmuižas bulvāri līdz Jūrmalas gatvei, veic apgriešanos braukšanai pretējā virzienā uz Anniņmuižas bulvāri, tālāk pa Anniņmuižas bulvāri, Zentenes ielu, Kurzemes prospektu līdz galapunktam Imantā;

1.1.2. virzienā uz Daugavgrīvu, Vakarbuļļiem un pieturvietu “Attīrīšanas iekārtas”, izbraucot no galapunkta Imantā, kursē pa Kurzemes prospektu, Zentenes ielu, Anniņmuižas bulvāri līdz krustojumam ar Jūrmalas gatvi, veic apgriešanos braukšanai pretējā virzienā uz Anniņmuižas bulvāri un tālāk pa maršrutu;

1.2. organizēt 56. maršruta autobusu satiksmi:

1.2.1. virzienā uz Ziepniekkalnu kursē pa maršrutu līdz Anniņmuižas bulvārim, tālāk pa Anniņmuižas bulvāri līdz Jūrmalas gatvei, veic apgriešanos braukšanai pretējā virzienā uz Anniņmuižas bulvāri, tālāk pa Anniņmuižas bulvāri, Zentenes ielu, Kurzemes prospektu, Zolitūdes ielu un tālāk pa maršrutu;

1.2.2. virzienā uz Daugavgrīvu kursē pa maršrutu līdz Zolitūdes ielai, tālāk pa Zolitūdes ielu, Kurzemes prospektu, Zentenes ielu, Anniņmuižas bulvāri līdz Jūrmalas gatvei, veic apgriešanos braukšanai pretējā virzienā uz Anniņmuižas bulvāri un tālāk pa maršrutu;
1.3. organizēt 63. maršruta autobusu satiksmi:

1.3.1. virzienā uz Šampēteri kursē pa maršrutu līdz Jūrmalas gatvei, tālāk pa Jūrmalas gatvi, Anniņmuižas bulvāri, Zentenes ielu, Kurzemes prospektu, Zolitūdes ielu un tālāk pa maršrutu;

1.3.2. virzienā uz Mežciemu kursē pa maršrutu līdz Zolitūdes ielai, tālāk pa Zolitūdes ielu, Kurzemes prospektu, Zentenes ielu, Anniņmuižas bulvāri, Jūrmalas gatvi un tālāk pa maršrutu;
1.4. organizēt N4 maršruta autobusu satiksmi virzienā uz Centru un Zolitūdi pa maršrutu līdz Anniņmuižas bulvārim, tālāk kursē pa Anniņmuižas bulvāri līdz Anniņmuižas bulvāra un Jūrmalas gatves krustojumam, veic apgriešanos braukšanai pretējā virzienā uz Anniņmuižas bulvāri, tālāk pa Anniņmuižas bulvāri, Zentenes ielu, Kurzemes prospektu, Zolitūdes ielu un tālāk pa maršrutu.
2. Rīgas pašvaldības sabiedrībai ar ierobežotu atbildību “Rīgas satiksme” noslēgt ar sabiedrību ar ierobežotu atbildību “ACBR” līgumu par rīkojuma 1. punktā minēto pakalpojumu izpildes rezultātā radušos izdevumu apmaksu un savstarpējo norēķinu veikšanu.
3. Rīgas pašvaldības sabiedrībai ar ierobežotu atbildību “Rīgas satiksme” nodrošināt informācijas par izmaiņām Rīgas valstspilsētas pašvaldības sabiedriskā transporta satiksmē publiskošanu plašsaziņas līdzekļos, sociālajos tīklos un tīmekļvietnē.

4. Rīgas valstspilsētas pašvaldības Centrālās administrācijas Komunikācijas pārvaldei nodrošināt informācijas par izmaiņām Rīgas valstspilsētas pašvaldības sabiedriskā transporta satiksmē publiskošanu Rīgas valstspilsētas pašvaldības komunikācijas kanālos.

